Gaga nqu tminun 織布文化(二)

泰雅族 傳統文化 
mlikuy ini ga yaba na pcinun kneril kbalay qu qongu. ini ptringi binah squliq masuq kbalay. knalay na qhuniq knus ini ga tgbil ru labing. musa 100~120 senci qruyux ru 30~45 senci wagiq. 20~25 senci labang qcyan nya ru 15~20 senci qu labang kraya. khuyan qshuy nya ssyan qaya cinun ru hnkuy.

一、織布機(含經軸)

       機筒器具製作者是織女的丈夫或父親，絕不經第二人之手製作含修繕。以樟木或櫸木或梧桐木剜刮作成，長約100~120公分、高約30~45公分、底寬約20~25公分、上寬約15~20公分，中間剜空置放織布小器具及附件和女主人的私物。

二、btzyan

   knalay na qesa ini ga qesu ru tgbil. khuyan ska nya ru tyahan sazing syaw nya. sgyah binah pson ska qsayan na wayay. maki kraya na kusul. tminun ga ’yunaw wayay kraya ru kyahu.

二、綜絖棒

       棍棒用梓木或九芎和櫸木製成，中間段刨空兩邊各留桿邊，一端開口以穿線。放在經緯線上，編織時提著它上下交替，分隔經線的奇、偶線，以便造成梭路。

三、plosan, qara, winoq

   knalay qhuniq ki bginoq musa cyugal msyaw sa tpitu hazi puqing. 0.6~1.3 senci kthuy ru qruzyux stnaqan labang na pala. qara puqing kwara ga, plosan, qara, winoq, lmamu. masoq mcira lga, plosun qu pincira wayay.

三、絞紗桿、隔棒(固定棒)、分線桿

       用木材及箭竹製作約3~7枝。直徑0.6～1.3cm不等，其長度依所織作的布幅大小決定，約分：絞紗桿、固定棒(隔棒)、線綜棒(分線桿)、挑花棒等。用來區隔「經線」和「緯線」。

四、bgira

   knalay qhuniq yan buli inkyasan nya. musa m’mu’ wayay l’law qmsay ciku tminun.

四、織棒

       以木製刀狀棒，兩端呈斜弧形，表面光滑。主要是打緊緯線支撐經線便於穿梭織布紮實。

五、ikus, winoq kusul

   ikus hiya ga, knalay qhuniq ru kgusan hmiq yan qlcing. sazing llyu nya yan qatap. maki knalay na ruma uzi son winoq kusul. s’unan kmzi wayay ru tminun lga, lmuhuw squ wayay.

五、杼

       杼是以木片削刮製成，兩端呈圓尖狀內挖大凹巢以包住緯線纏繞。也有以竹片製稱竹梭。主要功能是將緯線纏繞於其上並穿入經線間。

六、kikut

   knalay sazing qhuniq musa thuyay mhut wayay qmruq maki te babaw lhbu ru bhlan na wakil kmzi te hwinuk.

六、布卷固定軸

       由二隻木條形成公母二片織軸夾布器。固定軸置放腹前固定於腰部，將織好的布捲在布軸中，亦可用於撐開經線。

七、wakil

   pcinun sa qwayux ini’ ga gasil 5~7 senci klabang na wakil. bhlan qmruq squ kikul.

七、固定腰帶

       以藤或麻繩製作約5~7公分寬的帶子，捆綁固定布卷軸。

八、ssruy

   knalay ruma yan tuki krong, skrong wayay scinun biru buqu ta nanak.

八、綜管

       竹製，如蓖，用以翻花線織成所需的圖紋。

九、tnuga, kuxal , walu

knalay sabak na hzing. thkun ru tpaqun tmumaw. skugus squ wayay ru qqaya cinun ru bgira lga, h_yuci wayay ru helaw tminun.

九、蜂膠、蜂蠟

       以蜜蜂巢製成，蜂巢煮過後擰成圓狀一團。潤滑織布機件和刀板和線條用，使織布時更滑順。

十、buqu樣本、樣品

     buqu na biru pcinun pala.織布條紋及花樣之樣本、樣品。

十一、qsayan

     knalay na qhuniq. qmsay wayay zik nqu musa tminun. qruzyux khmay tman kusul. kya 160~220 senci qruzyux.17~21 senci khmay ru pzitan4~6 bling. srxun kya qara. yasa baqun tcinun sa buqu bunan, pahun, tuyuk.

十一、理線架、理經架

       整經用之織布器具，常選取長方形檜木作為底座，長約160~220公分，寬與厚約17~21公分，分別於上方挖4~6個洞，即分有qara支柱4柱和5柱與6柱的分別。4柱屬斜紋織法。6柱屬山形紋的穿綜法。

十二、qara, qura

   knalay na qhuniq ru ruma. shngu qara kraya na kusul. tminun ga ’yunaw wayay kraya ru kyahu. skrangi biru buqu ru innglung biru ta nanak qmsay i babaw qara qsayan.

十二、綜夾、絞紗桿

       木製也有竹製，插在經理架底座的經理架支柱3~5支，將紗線依條紋樣本或自己內心構想的織紋依序整理在理經架上。

十三、kgsap, qsap

   knalay na ruma. s’agal ta kmkgi, kmugus yulaq kgi. 

十三、刮麻器

   桂竹製，刮麻皮用使麻的纖維與表皮脫離。

十四、plosan

   knalay na qhuniq yan “工” inkyasan nya ru hmyaq cikay. plosun babaw nya qu pincira wayay nuka. ms’un qu pinlosan lga, galun ru thkun qbuli kplquy nya.

十四、整線器

       紡紗工具，用木質製成扁形。為了避免線材混亂，把麻線依序盤繞在「工」字型的框架上，中間有一活結，使其成為一束束8字型線圈，纏繞滿後取下與炭灰一起煮麻到變白。

十五、bcira

  “tnuga” knalay qhuniq ini’ ga qni mtumaw 3 senci kinhupa nya. ru blingan ska sphngu kya “tnaran”. pscira bcira wayay nuka blaq mpiray mtumaw. 

十五、紡線器

       木製或圓骨製成3公分直徑大小的「錘」，在其中間挖孔插入竹條的「筵」。旋轉時紡錘平衡紡線器使線團成圓。

bbiru tcinun織紋

   linnglung ta ita cinbwanan squliq qu tamas qani. maki nanak s’nun tamas qnxan ru snhyan nqu qtqutux ssquliq. m_yan squliq Tai ga, laqung, tatak ruma ru tung kakay zo giwan sa sbugah inlungan, qoyat ru mblaq mqyanux. Paywan hiya ga, tamas mhitung pzyang smru gaga nha. tamas qani biru na mrhuw nanak. ini’ thuyay ckaw tayal hiya.

       圖騰是我們人類的一種記憶，每個族群都有代表著自己族群流傳的生活記憶符號、生命標記與信仰歸屬。譬如：傣族的金孔雀、竹樓與象腳鼓表達自由、幸福與和平。排灣族的百步蛇圖騰是鞏固階級制度重要象徵，是貴族與頭目的專屬紋飾，平民階級是無法使用的。

ita Tayal hiya ga, pzyang balay tamas ta qu “ptasan” la. baha hmswa ’myuw qnxan ru shtuy nqu khangan Gipun. ptasan qani mga ploman ru mqzinut ma. yaqih na kbaqan qani ga, msu’ut pslabang gaga ta. ana ziray sraral nasa ru tehuk misu qani. msnyaw nqu ’laqi’ ta kinbahan qu tamas ta qani. ita’ Tayal hiya ga, “ptasan” lga “tayal balay” ru “kneril balay” mha squ sinbilan gaga na binkisan ta.

       我們泰雅族最具代表的圖騰應該是「紋面」了，由於時代變遷在日本治理時期強制禁止至今絕跡，認為紋面是野蠻與落後的行為。此負面的認知影響我們族群文化的發展，更對當時及以後部落、家庭孩子成長的榮耀圖騰產生了疑惑。我泰雅族人對「紋面」的象徵意義是成為「tayal balay真正的泰雅人」和「kneril balay真正的女人」，是我族人祖祖輩輩代代相傳的文化常識。

lxani ptasan hiya ru maki sa hongu utux uzi na’ tamas ta. laqi’ saku hga, cbaqan saku na yaki Pisuy mha, “laxi pturing hongu utux, saniq!” tgayaw saku gaya yaki ga, ktan maku ptasan rqyas nya yani balay tumaw na hongu utux. pin’aras ke ta Tayal mha, ita tayal mhuqil lga, si ga wal ptasan yasa swalan musa hinas hongu utux ma. ini’ ga, patas nya iluh qziman qba. aki pqbaqun blaq ki yaqih ru qnzyat ki qlangan na tayal. hminas hongu utux ru hutaw pinnatas iluh lga, yaqih ru qlangan na tayal ma. yasa s’uruw kyahu na hongu utux lma. cyux ki’an binkisan ta Tayal qu qsyat na hongu. yasa smbil qutux gaga pizil lk’otas, “laxi mhmut pturing hongu utux. pkutan su na tluring qba.” skahul ta qani mita lga, tamas ta ita Tayal uzi qu hongu utux.

       除了紋面的圖騰，還有神靈橋，小時候外婆Pisuw對著我說：「不可用手指著神靈橋，犯忌！」我每次躺在外婆腿上倒看著她臉上的紋面，很像彎曲的彩虹∩的形狀。我族傳說，死後要通過神靈橋的先決條件是必須要有「紋面」，或者在手臂上塗抹炭灰，以識別善惡和勤勞與懶惰的人，通過神靈橋時臂上炭灰掉落，表示在世時為惡懶惰之人，就會被推下神靈橋入深淵。橋的彼端就是我族祖靈的居住地，所以祖先立下了一個禁忌：『不要用手指向彩虹，不然會因此而斷手。』由此可知，神靈橋也是我族的圖騰代表。

maki nanak pzyang imi’ nya biru na tcinun pala ta qani. kmal bnkis kahul yatux na Pyasan i qalang Qwilan, lk’Yagu Nomin mha, “qutux tcinun pala ga, cyux tminun qutux zywaw qnxan ru qsliq qsahuy na inlungan”. maki bnkis ta kmayal uzi mha, “biru patas qani cyux pkita hkngyan mingazyang ru pqzyu ulah na qutux nniqan ngasal”. qnsay ru roziq pzyang balay biru lukus ta ita tayal. thluyan biru qnsay yani ’osa hkngyan ta hongu utux tta ’tuxan qu cinninun ta. biru roziq m_yan roziq utux bikisan. mlahang mita qnxan na kinbahan ta.

       我族織布的圖案紋路都有其特殊意義，據復興區高義部落的傳統織布耆老lk’Yagu Nomin張金雲(已故)說：「織布一片，織出一個故事或表達著一些心意」。亦有我族裡耆老說：「圖紋代表祖先遷徙路線或述說家族史」。我族的衣飾織紋都以幾何圖形的菱形和橫線為主，在我族的習慣裡，橫線是我們泰雅人於往生後通向祖靈居住地的彩虹橋。那麼菱形是代表祖靈的眼睛，注視著我們後代在世的生活。

cininun pala maki wayay na mtalah, mhebung, mqalux, mslyaw cinun pala. maki uzi ktan ta krryax pala plquy lgan patas mmutang. si bu’ roziq mslyaw bbiru nya. malat ru lmwan sazing qani qsugan na cinun pala. malat hiya ga, p’iyuw biru wayay plos ru tcinun sa thluyan m’iyuw biru nya. qani ga tcinun ta tiyun ru mohu. lmwan hiya ga, s’agal b’buw na wayay mmutang nuka. scinun biru qnsay squ lukus, toyah, sragi.

       織布以麻為主要材料，有紅、黃、黑、藍等各種顏色交織的條紋色布，以及常見的褐色條紋白布，因顏色強烈對比而鮮豔。織布分為平織與挑織兩種，平織主要在改變經線的顏色，織成條狀變化的紋路，通常織成披肩或毯子。挑織則運用染成褐色的麻線，織出幾何圖形的花紋，上衣、胸兜、護腳布常可見挑織的圖紋。

qutux qutux ssquliq ta ini’ ktnaq cikay bbiru cinun pala ta uzi. yan ita Pyasan hiya ga, smoya ta mslyaw, mqalux, mtalah ru plquy zik nya. qsugun ta cikuy lozi. gluw ta yatux Gogan hiya ga, mkung hazi szyon nha. ru hogan gluw ta Sbtunux ki Mngciq hiya ga, smyax hazi szyon nha. cyux sa gluw ta Tranan mtalah cikay szyon nha hiya. kahul bbiru cinun ktan ta qnxan qalang tayal. bbiru na cinun mtnaq balay nyux squzi gleng skutaw qi_ngay ni bnkis Watan Tanga. 

       織布圖案因族群部族不同而有差異，如我們復興區偏愛白底的藍、黑、紅圖案，再細分後山區Gogan部族較偏暗沉色系，前山區Sbtunux、 Mngciq部族喜歡較亮一些色系，烏來區偏愛亮些紅色系。我族織布的圖紋顯示部落生活景況的圖騰。

1.qnsay, ’ringan ru tsuqan na tminun. pkraw ps’rux qnxan hluyan tayal. patas kyahu squ mtalah, tasiq, mslyaw hiya ga, maki sa pinshzyan ggluw nqu cyugan nniqan.

  交織：編織的起始與結束。族群生命在互相交織繁衍(如圖淺黃部)，而下有線條紅、綠、藍色代表三個家族遷徙史。  

2.qaxa, giwan rngu ni motux mlikuy kinhangan squ qalang ru mmuruw kinlokah yuhum na ggluw.

  貝珠：代表勇士的能力與對部落的貢獻與戰績象徵，提振族群的士氣與榮譽感。有以貝珠編織成的衣服，有戰功或狩獵有成的勇士、長老才可穿著。

3.nkang, yani hkngyan rapal bnkis hmuluy ru smbil mqbaq gaga qnxan squ laqi kinbahan.

   脈絡印記：祖先的腳印帶領著後代子孫傳承生活文化。

4.rgyax, sqyanux ta ita tayal qu rgyax.

   山林：山林是泰雅族人生活的依靠。

5.gong qsya, qsya na mtasaw ga mhuyaw mhluyan ggluw.

溪水：溪水使族人得以永續繁衍生命生生不息。

6.qalang, qutux qutux ngasal ru nniqan mgluw mhuyaw mqyanux.

   部落：各個家庭與族親的結合形成共生繁衍。

7.mrhuw, mlahang gaga ru srhuw inlungan ggluw.

   長老：守護文化習俗與安定部落秩序、穩定親族向心。

8.roziq, yan roziq utux binkisan mita qyunam ru mlahang ita.

   眼睛：如祖靈之眼看顧部落與山林以及守護我們。